
	Nr.p.k.
	Projekta redakcija
	Iebildums / Priekšlikums
	Autors

	1.
	Noteikumu konsolidētā versija
 Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu
	Iebildums
Biedrība “Latvijas Pasažieru pārvadātāju asociācija” (turpmāk – LPPA) ir iepazinusies ar Satiksmes ministrijas sagatavoto Ministru kabineta noteikumu projektu “Grozījumi Ministru kabineta 2015. gada 28. jūlija noteikumos Nr. 435 "Kārtība, kādā nosaka un kompensē ar sabiedriskā transporta pakalpojumu sniegšanu saistītos zaudējumus un izdevumus un nosaka sabiedriskā transporta pakalpojuma tarifu" (ID Nr. 25-TA-2670), turpmāk – Grozījumu projekts, un piedāvātajā redakcijā to nesaskaņo.

LPPA ieskatā Satiksmes ministrijas piedāvātais regulējuma projekts ir neprecīzs un neatbilst Eiropas Parlamenta un Padomes Regulai Nr.1370/2007 (2007.gada 23.oktobris) par sabiedriskā pasažieru transporta pakalpojumiem, izmantojot dzelzceļu un autoceļus, un ar ko atceļ Padomes Regulu (EEK) Nr.1191/69 un Padomes Regulu (EEK) Nr.1107/70, kuras interpretāciju un piemērošanas ietvaru ir sniegusi Eiropas Savienības tiesa 2022.gada 8.septembra spriedumā lietā C-614/20 (Lux Express Estonia AS pret Majandus- ja Kommunikatsiooniministeerium), kur Eiropas Savienības tiesa rezolutīvas daļas 2.punktā ir noteikusi, ka [..] kompetentajām iestādēm ir pienākums piešķirt uzņēmumiem, kuri attiecīgās dalībvalsts teritorijā nodrošina sabiedriskā transporta pakalpojumu, izmantojot autoceļus un dzelzceļu, kompensāciju saistībā ar neto labvēlīgo vai nelabvēlīgo finanšu ietekmi uz izmaksām un ieņēmumiem, kas radušies, ievērojot vispārējos noteikumos paredzētu pienākumu bez maksas pārvadāt atsevišķas pasažieru kategorijas, tostarp pirmsskolas vecuma bērnus un atsevišķu kategoriju personas ar invaliditāti un 3.punktā ir noteikusi [..] kompensācija nevar būt lielāka par summu, kas atbilst neto finanšu ietekmei.
Satiksmes ministrija Grozījumu projektā ir paredzējusi jaunas tiesību normas - 586.punktu un 587.punktu šādās redakcijās:
“58.6 Komerciālajam pārvadātājam ir tiesības prasīt kompensēt zaudējumus par tādu pasažieru pārvadāšanu, kuriem noteikti braukšanas maksas atvieglojumi saskaņā ar normatīvajiem aktiem par braukšanas maksas atvieglojumu izmantošanu.58.7 Šo noteikumu 58.6  punktā minētās zaudējumu kompensācijas (turpmāk - zaudējumu kompensācija komerciālajam pārvadātājam) apmērs nevar pārsniegt attiecīgā dotētā reģionālā sabiedriskā transporta tarifa apmēru vai braukšanas maksu faktiskajā apmērā, ja tā ir zemāka par dotēto reģionālo sabiedriskā transporta tarifu.  Braukšanas maksas daļu, kas pārsniedz dotēto reģionālo sabiedriskā transporta tarifu, sedz braukšanas maksas atvieglojuma saņēmējs.”

Mūsuprāt, piedāvātais ierobežojums “nepārsniegt dotētā reģionālā tarifa apmēru” neatspoguļo komerciālā pārvadātāja faktiskās izmaksas un neatbilst brīvā tirgus principiem, kā arī rada situāciju, kur pārvadātājs  turpina  subsidēt valsts noteiktos atvieglojumus. Tas ir pretrunā augstāk minētajam  Eiropas Savienības tiesas 2022.gada 8.septembra spriedumam lietā C-614/20 (Lux Express Estonia AS pret Majandus- ja Kommunikatsiooniministeerium), kurā tiesa noteica, ka   valsts pienākums ir kompensēt zaudējumus, kas rodas sabiedriskā pakalpojuma saistību izpildes rezultātā neatkarīgi no pārvadājuma veida.

 
Piedāvātā redakcija
-
	Ivo Ošenieks

	2.
	Noteikumu konsolidētā versija
58.7 Šo noteikumu 58.6  punktā minētās zaudējumu kompensācijas (turpmāk - zaudējumu kompensācija komerciālajam pārvadātājam) apmērs nevar pārsniegt attiecīgā dotētā reģionālā sabiedriskā transporta tarifa apmēru vai braukšanas maksu faktiskajā apmērā, ja tā ir zemāka par dotēto reģionālo sabiedriskā transporta tarifu.  Braukšanas maksas daļu, kas pārsniedz dotēto reģionālo sabiedriskā transporta tarifu, sedz braukšanas maksas atvieglojuma saņēmējs.
	Iebildums
Biedrība “Latvijas Pasažieru pārvadātāju asociācija” (turpmāk – LPPA) norāda, ka piedāvātais ierobežojums “nepārsniegt dotētā reģionālā tarifa apmēru” neatspoguļo komerciālā pārvadātāja faktiskās izmaksas un neatbilst brīvā tirgus principiem, kā arī rada situāciju, kur pārvadātājs  turpina  subsidēt valsts noteiktos atvieglojumus. Tas ir pretrunā augstāk minētajam  Eiropas Savienības tiesas 2022.gada 8.septembra spriedumam lietā C-614/20 (Lux Express Estonia AS pret Majandus- ja Kommunikatsiooniministeerium), kurā tiesa noteica, ka   valsts pienākums ir kompensēt zaudējumus, kas rodas sabiedriskā pakalpojuma saistību izpildes rezultātā neatkarīgi no pārvadājuma veida.

Ņemot vērā iepriekš minēto LPPA piedāvā divus alternatīvus priekšlikuma variantus:
 
Piedāvātā redakcija
Pilnas kompensācijas variants pēc faktiskā komerciālā pārvadātāja biļešu tarifa.
Valsts kompensācija atbilst tai faktiskajai biļetes cenas daļai, kas pasažierim tiek piemērota kā atvieglojums. Tas ir juridiski drošākais, atbilst Eiropas Savienības tiesas praksei, kā arī ir tehniski visvienkāršākais modelis.

LPPA piedāvā 58.7punktu izteikt šādā redakcijā:

“58.7  Šo noteikumu 58.6 punktā minētās zaudējumu kompensācijas apmērs komerciālajam pārvadātājam ir vienāds ar komerciālā pārvadātāja noteiktās biļetes faktiskās cenas daļu, kas atbilst pasažierim piešķirtajam braukšanas maksas atvieglojumam. 
58.1.7 Valsts kompensē pilnu biļetes cenas daļu, kas atbilst braukšanas maksas atvieglojumam. 
58.2.7 Kompensācijas aprēķinā izmantotā biļetes cena ir pārvadātāja publiski noteiktā un reģistrētais  biļetes tarifs  attiecīgajam maršruta posmam.”

vai

Kompensācijas līdz ekonomiski pamatotam tarifam variants.
Šis variants saglabā valsts kontroli pār kompensācijas griestiem, bet vienlaikus nodrošina, ka tiek segti komerciālā pārvadātāja ekonomiski pamatoti izdevumi.
 
LPPA piedāvā 58.7punktu, 58.8punktu, 58.9punktu izteikt šādā redakcijā:

“58.7 Šo noteikumu 58.6 punktā minētās zaudējumu kompensācijas apmērs komerciālajam pārvadātājam ir vienāds ar ekonomiski pamatotā tarifa apmēru, kas tiek noteikts atbilstoši šo noteikumu 58. punktam vai braukšanas maksas faktiskajam apmēram, ja tas ir zemāks.”

“58.8 Valsts kompensē pilnu braukšanas maksas daļu, kas atbilst braukšanas maksas atvieglojumam, bet ne vairāk kā ekonomiski pamatotā tarifa apmērā.
58.1.8 Ekonomiski pamatoto tarifu komerciālajam pārvadātājam maršrutā nosaka Autotransporta direkcija, pamatojoties uz:
58.2.8 pārvadātāja iesniegto tarifa aprēķinu, kas ietver visus tiešos un netiešos izdevumus;
58.3.8 nozares vidējiem ekonomiskiem rādītājiem;
58.4.8 maršruta attālumu, transportlīdzekļu tipu un pakalpojuma kvalitāti;
58.5.8 cenu konkurences vides apstākļiem attiecīgajā reģionā.”
  
“58.9 Komerciālajam pārvadātājam noteiktais ekonomiski pamatotais tarifs ir spēkā vienu gadu, un to Autotransporta direkcija pārrēķina pēc komerciālā pārvadātāja iesnieguma vai nozares vidējo rādītāju būtisku izmaiņu  gadījumā.”


 
	Ivo Ošenieks

	3.
	Noteikumu konsolidētā versija
58.8 Lai saņemtu zaudējumu kompensāciju, komerciālais pārvadātājs integrē komerciālā pārvadātāja biļešu tirdzniecības sistēmas informāciju ar braukšanas maksas atvieglojumu saņēmēju informācijas sistēmu, lai nodrošinātu ticamu un pārbaudāmu informāciju par pārvadāto pasažieru, kuriem noteikti braukšanas maksas atvieglojumi saskaņā ar normatīvajiem aktiem par braukšanas maksas atvieglojumu izmantošanu, skaitu. Komerciālajam pārvadātājam nekompensē izdevumus, kas saistīti ar komerciālā pārvadātāja biļešu tirdzniecības sistēmas informācijas integrāciju ar braukšanas maksas atvieglojumu saņēmēju informācijas sistēmu.
	Iebildums
Biedrība “Latvijas Pasažieru pārvadātāju asociācija” vēlas vērst uzmanību, ka informācijas sistēmu izstrādes un pielāgošanas izmaksas tiek pilnībā segtas no komerciālā pārvadātāja līdzekļiem. Šī iemesla dēļ regulējumā ir būtiski ņemt vērā ekonomisko aspektu un paredzēt tādu risinājumu, kas prasa tikai minimālas izmaiņas esošo kases sistēmu konfigurācijā un integrācijā.
Piedāvātā redakcija
-
	Ivo Ošenieks

	4.
	Noteikumu konsolidētā versija
58.10 Autotransporta direkcija reizi ceturksnī apkopo informāciju par braukšanas maksas atvieglojumu saņēmēju informācijas sistēmā reģistrētiem datiem par komerciālā pārvadātāja pārvadāto pasažieru, kuriem noteikti braukšanas maksas atvieglojumi saskaņā ar normatīvajiem aktiem  par braukšanas maksas atvieglojumu izmantošanu, skaitu un aprēķina zaudējumu kompensācijas komerciālajam pārvadātājam apmēru, nepieciešamības gadījumā pieprasot komerciālajam pārvadātājam papildus informāciju un dokumentus kompensācijas apmēra pamatojumam un kompensācijas izmaksai (tajā skaitā, kontaktinformāciju un bankas rekvizītus).
	Iebildums
Biedrība "Latvijas Pasažieru pārvadātāju asociācija" (turpmāk -LPPA) iebilst pret 58.10 punktu esošā redakcijā. Rosinām izslēgt sekojošu teikuma daļu.
"... , nepieciešamības gadījumā pieprasot komerciālajam pārvadātājam papildus informāciju un dokumentus kompensācijas apmēra pamatojumam un kompensācijas izmaksai (tajā skaitā, kontaktinformāciju un bankas rekvizītus)."
Tiesiskās noteiktības nolūkā LPPA norāda, ka esošā redakcijā ir ļoti plaši traktējama un būtībā palielina administratīvo slogu pārvadātājiem gatavojot pieprasīto informāciju. Nav izprotams, ka obligāta prasība pārvadātājam ir  integrēt komerciālā pārvadātāja biļešu tirdzniecības sistēmas informāciju ar braukšanas maksas atvieglojumu saņēmēju informācijas sistēmu, lai nodrošinātu ticamu un pārbaudāmu informāciju par pārvadāto pasažieru, kuriem noteikti braukšanas maksas atvieglojumi saskaņā ar normatīvajiem aktiem par braukšanas maksas atvieglojumu izmantošanu, skaitu, taču tai pat laikā ir tiesības pieprasīt jebkādu informāciju. Papildus informācijas pieprasīšanai nav pamatojuma.
Piedāvātā redakcija
LPPA rosina 58.10 punktu izteikt sekojošā redakcijā:
58.10 Autotransporta direkcija reizi ceturksnī apkopo informāciju par braukšanas maksas atvieglojumu saņēmēju informācijas sistēmā reģistrētiem datiem par komerciālā pārvadātāja pārvadāto pasažieru, kuriem noteikti braukšanas maksas atvieglojumi saskaņā ar normatīvajiem aktiem  par braukšanas maksas atvieglojumu izmantošanu, skaitu un aprēķina zaudējumu kompensācijas komerciālajam pārvadātājam apmēru.
	Ivo Ošenieks



